**Edunvalvontavaltakirja**

laadittu edunvalvontavaltuutuksesta annetun lain mukaisesti
<http://www.finlex.fi/fi/laki/ajantasa/2007/20070648>

**Voimaanastuminen**

Määrään valtuutuksen tulemaan voimaan siinä tapauksessa, että tulen sairauden, henkisen toiminnan häiriintymisen, heikentyneen terveyden tilan tai muun vastaavan syyn vuoksi kykenemättömäksi huolehtimaan asioistani.

**Valtuutus**

Valtuuttaja: Anders Ason, s. 31.2.1933
 Korkeanveden tie 9, 00100 HELSINKI

Valtuutettu: Anna Ason, s. 30.2.1938
 Korkeanveden tie 9, 00100 HELSINKI

Toissijainen valtuutettu Bertil Ason, s. 31.9.1970
ja varavaltuutettu Kivikarintie 3 02600 ESPOO

2 toissijainen valtuutettu Cecilia Ason, s. 31.11.1973
ja 2 varavaltuutettu Kalliohuipuntie 18, 06100 Porvoo

Perheen ulkopuolinen Xerxes Underberg, s. 31.4.2977
3 varavaltuutettu Suurpellontie 33, 02400 KIRKKONUMMI

Valtuutan vaimoni Anna Ason edustamaan minua

1. omaisuuttani koskevissa ja muissa taloudellisissa asioissa; sekä
2. sellaisissa henkilöäni koskevissa asioissa, joiden merkitystä en kykene ymmärtämään sillä hetkellä, jolloin valtuutusta on käytettävä.

Tämä valtakirja korvaa kaikki aikaisemmin antamani edunvalvontavaltakirjat.

Valtuutettu saa tämän valtakirjan nojalla muun muassa myydä tai vaihtaa omistamiani kiinteistöjä sekä hakea kiinnityksiä ja perustaa panttioikeuksia niihin. Edellytyksen on että joko vaimoni Anna hyväksyy jokaisen kiinteistökaupan tai, ellei hän elä tai ole siihen kykenevä, lapseni Bertil ja Cecilia molemmat antavat suostumuksensa jokaiselle kiinteistökaupalle.

Valtakirja oikeuttaa myös hoitamaan kaikki minun pankkiasiat sekä käydä tallelokerollani. Pääasia pankkiasioistani sekä sijoitukseni ovat OmaSp:ssä, mutta minulla on myös tili S-pankissa ja saattaa olla autolaina OP-ryhmässä.

Valtuutettu saa tämän valtakirjan nojalla myös hoitaa kaikki sijoitukseni, myydä, ostaa ja vaihtaa niitä harkintansa mukaan. Arvopaperisijoitukset ovat rajoitettuja pörssilistattuihin osakkeisiin ja rahastoihin. Sijoitusten tulee olla siten myytävissä että on riittäviä varoja hoitoa ja hoivaa varten.

Valtuutetulla on oikeus avata kaikki minulle tuleva posti sekä hoitaa siinä esille tulevia asioita.

Valtuutetun tai varavaltuutetun tulee tarvittaessa käyttää juristia varmistamaan että asia hoidetaan asianmukaisesti.

**Tärkeitä papereita**

Kodissani on kansio merkitty Tärkeitä papereita. Valtuutetun tulee ottaa ja säilyttää tämä kansio niin etten hävitä olennaisia asiapapereita jos tulen muistisairaaksi tai jotain vastaavaa.

**Sijaisuusjärjestelyt**

Nimeän yllä mainitut kaksi toissijaisiksi valtuutetuiksi määritellyt henkilöt toissijaisiksi valtuutetuiksi yllä mainitussa ensisijaisuusjärjestyksessä sen varalta, että Anna Ason ei ota valtuutetun tehtävää vastaan, luopuu siitä tai tulee pysyvästi estyneeksi hoitamaan sitä.

Nimeän yllä mainitut kolme varavaltuutetuiksi määritellyt henkilöt varavaltuutetuiksi yllä mainitussa ensisijaisuusjärjestyksessä sen varalta, että valtuutettu tulee sairauden, matkan tai esteellisyyden vuoksi taikka muusta syystä tilapäiseksi estyneeksi hoitamaan valtuutetun tehtävää.

Perheen ulkopuolinen varavaltuutettu hoitaa esteellisyystapauksessa vain ne tehtävät joita esteellinen valtuutettu ei saa hoitaa. Varavaltuutettu täyttää ne esteettömyysvaatimukset jotka säädetään lain §17.

|  |
| --- |
| [17 §](https://finlex.fi/fi/laki/ajantasa/2007/20070648#a648-2007) Valtuutetun esteellisyysValtuutettu ei saa edustaa valtuuttajaa, jos vastapuolena on:1) valtuutettu itse, valtuutetun puoliso tai joku, jota valtuutettu edustaa;2) valtuutetun tai hänen puolisonsa lapsi, lapsenlapsi, sisarus, vanhempi tai isovanhempi taikka tällaisen henkilön puoliso; tai3) valtuutetun sisaruksen lapsi tai vanhemman sisarus.Puolisoilla tarkoitetaan 1 momentissa aviopuolisoita ja yhteisessä taloudessa avioliitonomaisissa olosuhteissa tai muussa parisuhteessa eläviä. Sukulaisiin rinnastetaan vastaavat puolisukulaiset.Valtuutettu ei saa edustaa valtuuttajaa myöskään silloin, kun valtuutetun ja valtuuttajan edut saattavat muusta kuin 1 momentissa mainitusta syystä joutua asiassa ristiriitaan keskenään. |

Kun varavaltuutettu päättää jostakin hänen tulee antaa päätös, lahjakirja, kauppakirja tms. kirjallisena valtuutetulle. Valtuutetulla on oikeus ja velvollisuus toteuttaa päätös, esim. tilisiirtona. Esteellisyydessä on olennaista päätös, ei pankkisiirto tms.

**Määritelmät ja vastuut**

Tässä valtakirjassa termi valtuutettu tarkoittaa joko tehtävää hoitavaa valtuutettua tai valtuutettua sekä kaikki toissijaisia valtuutettuja. Valtuutetun tehtävät hoitavalla valtuutetulla on kokonaisvastuu kaikista tehtävistä.

Varavaltuutetulla on vastuu ainoastaan niistä tehtävistä jotka on hänelle annettu.

Hoito ja hoitotahto koskevat lääketieteellistä hoitoa.

Hoiva ja hoivatahto koskevat muuta kuin lääketieteellistä hoitoa ja hoivaa, mukaanlaskien asuminen hoivakodissa tai vastaavassa.

**Valtuutettujen yhteistyö**

Valtuutetut sopivat valtakirjan allekirjoittamisen jälkeen valtakirjan sekä tallelokeron avaimen säilyttämisestä, valtakirjan vahvistamisesta, tarvittaessa valtuutetun tehtävän siirtämisestä, asioiden hoidosta sekä raportoinnista sekä perheen ulkopuolisen valtuutetun tehtävänannosta ja raportoinnista. Tavoitteena on että asiat tulevat hoidetuksi ajoissa kaikissa eteen tulevissa tapauksissa.

Tämä yhteistyö ei koske varavaltuutettuja jotka eivät ole toissijaisia valtuutettuja.

**Henkilöä koskevien asioiden hoito**

Tehdessään päätöksiä sellaisista henkilöäni koskevista asioista, joiden merkitystä en kykene ymmärtämään, valtuutetun on noudatettava tekemiääni hoitotahtoa ja mahdollista hoivatahtoa.

Valtuutetun on myös järjestettävä hoitoni ja hoivani hoitotahtoni sekä mahdollisen hoivatahtoni mukaisesti, ja myönnettävä riittäviä varoja hoitoa ja hoivaa varten. Pääpainon tulee olla elämä joka on elämisen arvoinen, ei mahdollisimman pitkä elämä.

**Hoivan laatu**

Hoivan tulee olla hyvälaatuista, mahdollisesti määriteltynä hoivatahdossa. Varani tulee ensisijaisesti käyttää minun omaa hoivaa varten ja vasta toissijaisesti tulevaa perintöä varten.

**Pankkiasioiden hoito**

Pankkiasiani tulee yksinkertaistaa valtakirjan voimassaolon aikana jotta perunkirjoitus jossain määrin yksinkertaistuisi. Tarpeettomat pankkitilit tulee lopettaa.

Valtuutetun tulee hankkia itselleen pankista nettipankkitunnukset tiliäni varten ja mitätöidä nykyiset tunnukseni. Jos valtuutetun henkilö vaihtuu niin kokonaisvastuun ottavan toissijaisen valtuutetun tulee hankkia pankista omat tunnukset ja mitätöidä edelliset.

Valtuutetulla on oikeus käydä tallelokerollani jonka avain säilytetään valtakirjan alkuperäiskappaleen kanssa. Ensimmäisen käynnin yhteydessä valtuutettu ja pankki laativat tallelokeron sisällysluettelon jossa luetellaan säilytettävät dokumentit ja muut tavarat.

Jos tallelokerossani on alkuperäinen toisen henkilön antama edunvalvontavaltakirja jossa olisin tuleva valtuutettu tulee tämä valtakirja luovuttaa jollekin siinä valtakirjassa määrätylle toissijaiselle valtuutetulle. Myös mahdollinen muu aineisto joka liittyy toiseen valtakirjaan tulee luovuttaa valtakirjan kanssa.

**Yrityksen lopettaminen**

Minulla on yritys Anders Guru, LY 123456-7. Valtuutetun tulee lopettaa tämä yritys.

**Lehtitilaukset, yhdistysjäsenyydet ja vastaavat**

Valtuutetun tulee lopettaa lehtitilaukset ja vastaavat kun en enää itse eikä kukaan muukaan lue lehtiä. Valtuutetun tulee myös lopettaa sellaset yhdistysjäsenyydet joiden toimintaan en enää kykene osallistumaan. Valtuutetun tulee myös lopettaa muut jäsenyydet ym. jotka eivät enää ole ajankohtaisia.

**Digitestamenttiasiat**

Sitten kun katsotaan tarpeelliseksi valtuutetun tulee huolehtia siitä että mm. tietokoneeni ja kännykkäliittymäni käyttö lopetetaan siten ettei pilvipalveluihin jää mitään tietoja, esim. varmuuskopioita, ja että eri tilit (esim. Googletili, Microsoft-tili) lopetetaan ja tiedot poistetaan laitteista ottaen talteen ne tiedot (esim. kuvat) jotka haluan perhearkistoon. Erillinen irtokovalevy sisältää valokuvia ja muuta aineistoa minkä haluan säilyttää perheelleni. Kun puhelinliittymäni lopetetaan tulee puhelin tyhjentää niin ettei mikään tieto ole millään tavoin luettavissa.

Facebook-tilini, sähköpostitilini ja muut vastaavat tilit lopetetaan.

Vaihtoehtoisesti: facebook-tilini tulee muuttaa muistitiliksi johon ulkopuolinen ei saa kirjoittaa mitään. Facebook on määritellyt muistitilin mutta vain jo kuolleille. Muut tilit sekä pilvipalvelut tulee tyhjentää ja lopettaa.

Digitestamenttiasioiden hoitoa varten olen laatinut luettelon pääsytiedoista salasanoineen niiden palvelujen osalta jotka tulee käsitellä. Luettelo säilytetään tallelokerossani.

Tietokoneen kovalevy ja kameran sekä kännykän muistikortti murskataan ja hävitetään. Ei riitä että poistetaan sisältö ja roskakori.

**Veikkaustili ja kanta-asiakastilit**

Valtuutetun tulee lopettaa Veikkaus-tilini ja siirtää tilillä olevat varat pankkitililleni. Minulla ei ole muita pelitilejä tai vastaavia.

Minulla on kanta-asiakastilejä S-ryhmässä ja Motonetissä sekä kirjastokortti kaupunginkirjastoon. Nämä pitää lopettaa.

**Lahjat**

Valtuutetun tulee huolehtia siitä että jokainen lapsenlapseni saa syntymäpäivälahjan joka syntymäpäivänään siihen saakka että täyttää 18 vuotta. Lahjan suuruus on 10 euroa jokaista täytettyä vuotta kohti.

Valtuutetun tulee huolehtia siitä, että jokainen lapsenlapseni saa häälahjaksi rahalahjan. Häälahjan suuruus on 10 000 €.

Kesämökin lahjoituksesta on määrätty alla.

Perheen ulkopuolisen varavaltuutetun tulee hoitaa nämä lahjat koska valtuutettu on jäävi. Valtuutetulla on oikeus ja velvollisuus hoitaa tarpeelliset pankkitapahtumat perheen ulkopuolisen varavaltuutetun toimeksiannosta.

**Kesämökin kunnossapito ja luovutus**

Omistan yksin kesämökin Kuusamossa. Valtuutetun tulee vuosittain kutsua perheen tarpeelliset jäsenet sopimaan kesämökin kunnossapidosta, sekä myöntämään tarpeelliset varat kunnossapitoa varten.

Vaihtoehto 1: Kun en enää itse eikä vaimoni Anna pysty hoitamaan mökkiä eikä käymään siellä se tulee myydä käypään hintaan. Mökkiä ei saa myydä mökkinaapureille.

Vaihtoehto 2: Kun en enää itse eikä vaimoni Anna pysty hoitamaan mökkiä eikä pysty käymään siellä se tulee luovuttaa lahjana lapsenlapselleni Gustaf Ason. Perheen ulkopuolisen varavaltuutetun tulee hoitaa tämä lahja koska valtuutetut ovat esteellisiä.

**Asunto**

Vaimoni Anna huolehtii asunnostani niin kauan kun itse asuu siellä ja pystyy huolehtimaan siitä.

Niin kauan kun asun yksin asunnossani, tulee valtuutetun vuosittain tarkastaa asunto ja tarvittaessa huolehtia korjauksista sekä varustaa asunto kuten hoivahenkilökunta katsoo tarpeelliseksi. Kiireelliset korjaukset tulee tehdä tarvittaessa.

Jos muutan pysyvästi ulos asunnostani tulee valtuutetun huolehtia siitä että päävesihana on suljettu.

Vaihtoehto 1: Jos sekä minä että vaimoni Anna muutamme asunnostani pysyvästi tulee valtuutetun myydä asunto. Lasteni tulee hyväksyä asunnon kauppasopimus hinnan varmistamiseksi. Saadut varat tulee siirtää pankkitililleni ja sijoittaa sopivalla tavalla. Irtaimisto voidaan luovuttaa, myydä tai lahjoittaa kuten perinnönjaossa olisi tehty.

Vaihtoehto 2: Jos sekä minä että vaimoni Anna muutamme asunnostani pysyvästi tulee asunto luovuttaa pojalleni Bertil lahjana. Perheen ulkopuolisen varavaltuutetun tulee hoitaa tämä lahja koska valtuutetut ovat esteellisiä. Irtaimisto voidaan luovuttaa, myydä tai lahjoittaa kuten perinnönjaossa olisi tehty.

**Metsästysaseet**

Kun tämä valtakirja vahvistetaan, en enää täytä aseluvan vaatimuksia. Jos ja kun poliisi saa tämän tietoonsa se voi päättää aseluvan peruutuksesta. Käyttökelpoiset metsästysaseeni tulee kolmen kuukauden aikana luovuttaa toiselle jolla on tarvittavat luvat. (valitse yksi tai useampi vaihtoehto esim. kuten alla)

Vaihtoehto 1: Valtuutetun tulee jo ennen sellaista päätöstä myydä metsästysaseeni sen metsästysseuran jäsenelle jossa olen ollut aktiivinen jäsen.

Vaihtoehto 2: Valtuutetun tulee lahjoittaa aseeni tyttärelleni Cecilia Ason jolla on aselupa. Perheen ulkopuolisen varavaltuutetun tulee hoitaa tämä lahja koska valtuutetut ovat esteellisiä.

Vaihtoehto 3: Aseet tulee luovuttaa poliisille hävitettäväksi.

**Kulkuneuvot**

Minulla saattaa olla rekisteröityinä kulkuneuvoina auto, peräkärry ja venetraileri. Nämä pitää myydä kun lakkaan käyttämästä niitä ja lopettaa niiden vakuutukset. Lisäksi minulla saattaa olla moottorivene ja polkupyörä. Nämäkin pitää myydä kun en enää käytä niitä.

**Kotieläimet**

Jos en enää pysty huolehtimaan kotieläimistäni, kahdesta koirasta, ne tulee lopettaa. Ne ovat sen verran vanhoja ettei ole tarkoituksenmukaista antaa ne jollekin toiselle henkilölle.

**Kuolinpesä**

Jos olen osakkaana kuolinpesässä siten että valtuutetut eivät esteellisyyden vuoksi voi hoitaa asiani tulee perheen ulkopuolisen varavaltuutetun hoitaa asia. Jos tämäkään ei ole mahdollista tulee Digi- ja väestöviraston osoittaa edunvalvojan tätä asiaa varten.

**Selvitys asioiden hoitamisesta**

Seuraavat selvitykset toteutetaan jos valtakirja saatetaan voimaan.

Valtakirjan vahvistamisen jälkeen valtuutetun tulee toimittaa Digi- ja väestötietovirastoon (ennen maistraatti joka on fuusioitunut) luettelo valtuuttajan varoista ja veloista kuten laissa on määrätty.

Valtuutetun tulee pitää riittävää kirjanpitoa taloudellisista asioista jotta pystyy, Digi- ja väestötietoviraston niin vaatiessä, antamaan selvityksen asioiden hoitamisesta.

Valtuutetun tulee tehdä riittäviä muistiinpanoja niistä päätöksistä jotka koskevat minun henkilöäni.

Valtuutetun tulee tehdä riittäviä muistiinpanoja siitä, kuka valtuutettu kulloinkin hoitaa valtuutetun tehtäviä sekä niistä ajanjaksoista ja tehtävistä jolloin varavaltuutettu tilapääisesti hoitaa valtuutetun tehtäviä.

Valtuutettujen tulee kokoontua kerran vuodessa jolloin valtuutetun tehtäviä hoitaneet selostavat edellisen vuoden tapahtumat mukaanlaskien toissijaisille valtuutetulle ja varavaltuutetuille annetut kustannusten korvaukset.

**Salassa pidettävät tiedot**

Kaikilla toissijaisilla valtuutetuilla on salassapitovelvollisuuden estämättä oikeus saada tietoonsa samat minua koskevat tiedot kuin edunvalvontavaltuutetulla on oikeus saada tehtävänsä hoitoa varten. Valtuutetulla ja toissijaisilla valtuutetuilla on lisäksi oikeus keskustella keskenään tämän valtuutuksen perusteella saamistaan tiedoista salassapitosäännösten sitä estämättä.

Perheen ulkopuolisella valtuutetulla on oikeus saada ne tiedot jotka tarvitaan niitä tehtäviä varten jotka on hänelle annettu.

**Valtuutetun palkkio**

Valtuutetulla on oikeus saada valtuuttajan varoista korvaus tarpeellisista kuluistaan sekä tehtävänsä laatuun ja laajuuteen nähden kohtuullinen palkkio.

**Päätöstilin laatiminen**

Määrään, että edunvalvontavaltuutuksen voimassaolon lakattua valtuutettu on velvollinen laatimaan päätöstili kuolinpesälle sillä tarkkuudella että perunkirjoitus helpottuu.

**Yhteensovittaminen hoitotahdon kanssa**

Hoitotahdossani olen määrännyt ne henkilöt (omaiset) jotka tulee kuulla ellei hoitotahtoni ole riittävän selvä lääketieteellistä hoitoa varten. Samat henkilöt tulee ilmoittaa sairaaloiden potilastiedoissa omaisiksi. Tämä yhteensovittaminen tehdään sitä varten ettei näissä asiapapereissa ole ristiriitaista tietoa. Valtuutetun tulee varmistaa että yhteensovittaminen tehdään.

Allekirjoitukset

[Helsingissä päiväys]

........................................

Anders Ason
eläkeläinen, Helsinki

Samanaikaisesti läsnä olleina esteettöminä todistajina vakuutamme, että Anders Ason, jonka henkilökohtaisesti tunnemme, on omakätisesti läsnäollessamme allekirjoittanut tämän edunvalvontavaltakirjan. Toteamme, että Anders Ason on tehnyt tämän valtakirjan vapaasta tahdostaan ja että hän on täysin ymmärtää sen merkityksen. Me todistajat täytämme ne esteettömyysvaatimukset jotka säädetään lain §8 ottaen huomioon että esteettömyys koskee myös kaikkia toissijaisia valtuutettuja ja varavaltuutettuja kuten lain 4§ määrittelee.

[Helsingissä päiväys]

Allekirjoitus ........................................ ........................................

Nimi ........................................ ........................................

Syntynyt ........................................ ........................................

Ammatti ........................................ ........................................

Osoite ........................................ ........................................

 ........................................ ........................................

|  |
| --- |
| [8 §](https://finlex.fi/fi/laki/ajantasa/2007/20070648#a648-2007)Todistajan kelpoisuusValtakirjan todistajana ei saa olla:1) henkilö, joka on kahdeksaatoista vuotta nuorempi tai joka ei henkisen toiminnan häiriintymisen tai muun vastaavan syyn vuoksi kykene ymmärtämään todistamisen merkitystä;2) valtuuttajan puoliso;3) valtuuttajan tai hänen puolisonsa lapsi, lapsenlapsi, sisarus, vanhempi tai isovanhempi taikka tällaisen henkilön puoliso;4) valtuutettu tai hänen puolisonsa; eikä5) valtuutettuun tai hänen puolisoonsa 3 kohdassa mainitussa suhteessa oleva henkilö.Puolisoilla tarkoitetaan 1 momentissa aviopuolisoita ja yhteisessä taloudessa avioliitonomaisissa olosuhteissa tai muussa parisuhteessa eläviä. Sukulaisiin rinnastetaan vastaavat puolisukulaiset. |

Tämä perusmalli sisältää otteita laista (kehyksissä). Nämä otteet jätetään pois valmiissa valtakirjassa.